Hans-Reinhard Koch

Hans-Reinhard Koch (født 29. oktober 1902 i Halle/Saale, død 14. april 1997 i Bonn) var en tysk jurist og embedsmann. Han var avdelingsleder i rikskommisariatet i Norge under andre verdenskrig.

Koch ble medlem i NSDAP i 1931, og gikk inn i SS i 1933. Han ble utnevnt til regjeringspresident i Reichsgau Tirol-Vorarlberg i 1939.

I mars 1941 ble Koch stasjonert i det okkuperte Norge. Han fikk stillingen som leder for rikskommisariatets avdeling for forvaltningssaker, og rapporterte direkte til Josef Terboven. Som leder for denne avdelingen hadde han ansvar for å kontrollere og eventuelt overprøve vedtak i den norske statsforvaltningen. Under krigen hadde han en tillitsverv i Tyske Røde Kors, men ble rådet til å ikke fortsette. Etter krigens slutt ble han holdt igjen i Norge som vitne frem til april 1947.

Etter krigen drev Koch et advokatkontor i Vest-Tyskland.

 Referanser 
Nøkleby (1992), side 310

 Eksterne lenker 


Kategori:Personer fra Halle
Kategori:Tyske nazister
Kategori:Tyske advokater
Kategori:Tyske embets- og tjenestemenn
Kategori:SS-offiserer
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tysk personell i det tyskokkuperte Norge
Kategori:Medlemmer av NSDAP (innmeldt 1925–1932)